‘Hou aan waak’ (Matteus 25)
Lewe en Bediening – Vergaderingwerkboek | Maart 2018
SKATTE UIT GOD SE WOORD | MATTEUS 25
Hoewel Jesus met sy gesalfde volgelinge gepraat het toe hy die gelykenis van die tien maagde vertel het, is die boodskap daarin vir alle Christene bedoel (w15 3/15 9-14). “Hou dus aan waak, want julle weet nie die dag en ook nie die uur nie” (Mt 25:13). Kan jy Jesus se gelykenis verduidelik?
Bruidegom (vs. 1) — Jesus
Verstandige maagde wat gereed is (vs. 2) — Gesalfde Christene wat gereed is om hulle toewysing getrou uit te voer en wat tot die einde toe as ligte skyn (Flp 2:15)
Die geroep: “Hier is die bruidegom!” (vs. 6) — Bewys van Jesus se teenwoordigheid
Dwase maagde (vs. 8) — Gesalfde Christene wat gaan om die Bruidegom te ontmoet, maar hulle hou nie aan waak en bly nie getrou en lojaal nie
Die verstandige maagde weier om hulle olie te deel (vs. 9) — Ná die finale verseëling is dit te laat vir die getroue gesalfdes om enigiemand te help wat nie getrou gebly het nie
‘Die bruidegom het daar aangekom’ (vs. 10) — Jesus kom naby aan die einde van die groot verdrukking om te oordeel
Die verstandige maagde gaan saam met die bruidegom na die huweliksfees en die deur word toegemaak (vs. 10) — Jesus neem sy getroue gesalfdes na die hemel, maar dié wat nie getrou is nie, verloor hulle hemelse beloning
Die gelykenis sê nie vir ons dat baie van die gesalfdes nie getrou sal bly en vervang sal moet word nie. Dit is eerder ’n waarskuwing; elke gesalfde Christen het die vermoë om self te kies of hy voorbereid en waaksaam wil wees, en of hy dwaas en ontrou wil wees. Jesus het gewaarsku: ‘Julle moet gereed wees’ (Mt 24:44). Dit maak nie saak watter hoop ons het nie, Jesus verwag dat elkeen van ons ons hart moet voorberei vir getroue diens en altyd waaksaam moet bly.
Hoe wys ek dat ek waaksaam is?
SKATTE UIT GOD SE WOORD “Elkeen wat onder julle groot wil word, moet julle dienaar wees”
SKATTE UIT GOD SE WOORD Wees gehoorsaam aan die twee grootste gebooie
DIE CHRISTELIKE LEWENSWYSE Liefde vir God en ons naaste — Hoe om dit aan te leer
SKATTE UIT GOD SE WOORD Bly geestelik wakker in hierdie laaste dae
DIE CHRISTELIKE LEWENSWYSE Naby aan die einde van hierdie stelsel van dinge
26 Maart – 1 April
SKATTE UIT GOD SE WOORD ‘Hou aan waak’
DIE CHRISTELIKE LEWENSWYSE Verbeter jou vaardighede in die bediening — Leer jou student hoe om voor te berei
Teks Aflaai-opsies vir publikasies LEWE EN BEDIENING – VERGADERINGWERKBOEK Maart 2018
LEWE EN BEDIENING – VERGADERINGWERKBOEK Maart 2018